Alam-Pedja on üks suurimaid looduskaitsealasid Eestis, hõlmates enda alla suured soomassiivid ja Pedja ning Põltsamaa jõgede suudmealad. Matkame räätsadel Selli-Sillaotsa matkaraja läheduses rabas, tutvume eri tüüpi soomaastikega ning mitmekesise elustikuga, arutleme rabamaastiku tekke, oleviku ja tuleviku üle. Naudime vaadet raba serval kõrguvast vaatetornist. Sõltuvalt hooajast otsime suhu pistmiseks mustikaid, murakaid ja jõhvikaid.
#000000
Sood ja rabad on Eestimaa looduse tüüpmaastikud. Nende eriskummaliste elupaikade avastamiseks on parim viis räätsamatk, sest räätsadega on võimalus pääseda ka sinna, kuhu ainult saapaga ligi ei pääse.
#000001
NB! Kõik meie matkad ja rännakud on väikestele gruppidele, mis tähendab, et: a) saame personaalse lähenemisega päriselt midagi uut õppida b) on suurem võimalus kedagi looduses märgata c) me ei jäta endast loodusesse jälge.
#000003
Eestis on juba ammustest aegadest öeldud “Ei ole olemas halba ilma, on vaid vale riietus”. Õige riietuse valik on seega mõnusa matkaelamuse üheks eelduseks. Matkariiete märksõnaks on Eestis kahtlemata kihilisus! Ilma muutumisel ja matka edenedes saab vastavalt vajadusele kihte lisada või vähemaks võtta. Isegi suvel on soovituslik kaasa võtta vihmakeep või -jope ootamatute hoovihmade tarbeks. Jalga sobivad kõige paremini kinnised jalanõud, millega saab liikuda ka niiskel rabapinnal.
Suvehooajal soovitame kaasa haarata ka ujumisriided ning rätiku, sest teele võib jääda kauneid metsajärvi või rabalaukaid, mis lausa kutsuvad sisse hüppama.
Kaasa võib võtta ka sobilikku söögipoolist ja joogiks vett. Pakume ka omalt poolt pauside ajal üht-teist eestimaist näksimiseks ja joogiks kuuma taimeteed.
#000004